Κατασκευές της διαπολιτισμικότητας στο μάθημα της Γερμανικής ως Δεύτερης Ξένης Γλώσσας στο Γυμνάσιο: σχολικά εγχειρίδια και απόψεις εκπαιδευτικών
Creators: name: Ευθυμιάδου, Στέλλα Κωνσταντίνου
Publisher: name: Aristotle University of Thessaloniki
Year: 2024
Subjects: Πολυγλωσσία
Κατασκευή εθνικής ταυτότητας
Εκπαιδευτικές πρακτικές
Ξενόγλωσσο μάθημα
Multilingualism
Construction of national identity
Educational practices
Foreign language course

description: Θέμα της παρούσας εργασίας είναι οι κατασκευές της διαπολιτισμικότητας στο μάθημα της Γερμανικής ως δεύτερης ξένης γλώσσας στο Γυμνάσιο τόσο στα σχολικά εγχειρίδια όσο και στις απόψεις εκπαιδευτικών. Οι κοινωνικές και οικονομικές αλλαγές των τελευταίων ετών παγκοσμίως έχουν προσδώσει στην ελληνική κοινωνία χαρακτηριστικά γλωσσικής και πολιτισμικής ποικιλομορφίας. Εκκινώντας από μια κριτική λογοαναλυτική προσέγγιση, σκοπός είναι αφενός να διαπιστωθεί εάν και σε ποιο βαθμό συναντώνται στο διδακτικό εγχειρίδιο Deutsch ein Hit! 1 στοιχεία από τα οποία συντίθεται η διαπολιτισμικότητα και αφετέρου να διερευνηθούν οι απόψεις των εκπαιδευτικών γερμανικής γλώσσας σχετικά με τους τρόπους με τους οποίους προβάλλεται η εικόνα του «άλλου» στο υπό ανάλυση διδακτικό εγχειρίδιο και κατά πόσο επιτυγχάνεται η ανοικτότητα στο πολιτισμικά διαφορετικό. Για τη διερεύνηση των απόψεων των εκπαιδευτικών, διεξήχθησαν συνεντεύξεις με βάση τρεις θεματικούς άξονες: αντιλήψεις εκπαιδευτικών περί διαπολιτισμικότητας, διαπολιτισμικότητα στα σχολικά βιβλία και σκέψεις και προτάσεις για το μέλλον. Από την ανάλυση του διδακτικού εγχειριδίου Deutsch ein Hit! 1, προκύπτει πως παρά την ύπαρξη του διαπολιτισμικού σεναρίου ήδη από την αρχή του υπό ανάλυση διδακτικού εγχειριδίου, το βιβλίο μένει σε μια πιο επιφανειακή προσέγγιση της διαπολιτισμικότητας και δεν προχωρά σε μια βαθύτερη ανταλλαγή διαπολιτισμικών στοιχείων. Από την ανάλυση των συνεντεύξεων με τις/τους εκπαιδευτικούς έγινε, επίσης, φανερό ότι εκείνες/νοι δίνουν μεγάλη βαρύτητα στην καλλιέργεια της διαπολιτισμικής επικοινωνίας στο μάθημα της γερμανικής γλώσσας και εμφανίζονται διχασμένες/νοι για τον τρόπο με τον οποίο κατασκευάζεται η διαπολιτισμικότητα στο διδακτικό εγχειρίδιο Deutsch ein Hit!. Τέλος, προτείνουν ποικίλα μέσα, ώστε να βελτιωθεί η ανάπτυξη της διαπολιτισμικής επαφής, όπως το διαδίκτυο και τα αυθεντικά κείμενα
description: The topic of the present study is the constructions of interculturality in the course of German as a second foreign language in secondary school, both in textbooks and in teachers' views. The social and economic changes in recent years worldwide have given Greek society characteristics of linguistic and cultural diversity. Departing from a critical discourse-analytical approach, the aim is, on the one hand, to find out whether and to what extent interculturalism is found in the textbook Deutsch ein Hit! 1 and, on the other hand, to investigate the views of German language teachers on the ways in which the image of the "other" is projected in the textbook under analysis and to what extent openness to the culturally different is cultivated. To explore teachers' views, interviews were conducted under three thematic strands: teachers' perceptions of interculturality, interculturality in textbooks, and thoughts and suggestions for the future. From the analysis of the textbook Deutsch ein Hit! 1, it is shown that despite the existence of the intercultural scenario from the very beginning of the textbook under analysis, the book sticks to a more superficial approach to interculturality and does not go into a deeper exchange of intercultural elements. From the analysis of the interviews with the teachers, it also became clear that they put great importance to the cultivation of intercultural communication in German lessons, while they are divided on the way interculturalism is constructed in the textbook Deutsch ein Hit!. Finally, they suggest various means to improve the development of intercultural contact, such as the internet and authentic texts